《张景通先生书堂》
宋代·赵抃

志士博古今，名贤口诵圣。通则施所有，致君翼时政。

穷斯处岩穴，信道宗天命。富贵贫贱耶，乌与一息竞。

先生抱蜀奇，不为席珍聘。学易到深处，研几剧精静。

书屋数百椽，寒松夹幽径。竹森潇洒观，泉逗潺湲听。

小人多谤訾，先生自吟咏。其徒识所归，归雅不归郑。

今时自薄恶，先生自醇正。其徒知所入，入贤不入佞。

忧弊以文救，敌邪以道胜。先生终其为，彼俗徒诟病。

作者简介：赵抃（biàn）（1008年—1084年）， 字阅道，号知非，衢州西安（今浙江省衢州市柯城区信安街道沙湾村）人。北宋名臣。元丰七年（1084年），赵抃逝世，年七十七，追赠太子少师，谥号“清献”。赵抃在朝弹劾不避权势，时称“铁面御史”。平时以一琴一鹤自随，为政简易，长厚清修，日所为事，夜必衣冠露香以告于天。著有《赵清献公集》。